
	[bookmark: nev]MÁTH BENEDEK HUBA
math.benedek@gmail.com
Fizika
BSc, 6. félév
Budapesti Műszaki és Gazdaságtudományi Egyetem
Természettudományi Kar
	
[bookmark: _GoBack]






Témavezető:
	Dr. Udvardi László
tud. főmunkatárs, BME TTK




Paraméteres rezonancia elméleti vizsgálata mágneses vékonyrétegekben

A mágneses anyagok elméleti és kísérleti vizsgálata napjainkban is széles körben kutatott terület. Gyakorlati szempontból az adattárolás az egyik legfontosabb ágazat, de a jövőben fontos szerep jut a spintronikai alkalmazásoknak is. A spintronika aktívan fejlődő ágazata a magnonika1 amelyben az információ továbbítására és feldolgozására spinhullámokat használunk. Az egyik fontos feladat, amely gyakorlati megvalósításra vár a spihullámok generálása és erősítése.
Kísérletileg is sikerült igazolni a felületi akusztikus hullámok és magnonok közötti kölcsönhatást2,3.. Dolgozatomban egy egyszerű modellen keresztül szeretném megmutatni, hogy felületi akusztikus hullámok is gerjeszthetnek spinhullámokat. Feltételezzük, hogy a felületi hullám a piezoelektromos felületre párologtatott mágneses vékonyrétegben periodikus mechanikai feszültséget hoz létre, amely befolyásolja annak mágneses anizotrópiáját . Mivel az akusztikus hullám hossza lényegesen nagyobb a magnonok hullámhosszánál az általunk szimulált tartományon, az anizotrópia változása térben homogénnek tekinthető. Vizsgálódásaink során a mágneses monoréteg energiáját egy klasszikus, kiterjesztett Heisenberg-modellel írtuk le, amelyet időben harmonikusan változó egytengelyes anizotrópiával is kiegészítettünk. Modellrendszerünkben egy centrált téglalap rácsot vizsgáltunk ferromágneses legközelebbi szomszéd csatolással és másodszomszéd Dzyaloshinskii-Moriya (DM) kölcsönhatással.
Munkám során implementáltam egy Landau-Lifshitz-Gilbert (LLG) egyenlet megoldására alkalmas eljárást4 és az általam fejlesztett spindinamika programot alkalmassá tettem időben változó mágneses anizotrópia kezelésére. Egyszerű ferromágneses rendszerre megmutattam, hogy spin-hullám közelítésben az LLG egyenlet átírható egy paraméteres harmonikus oszcillátor egyenletére. A paraméteres rezonancia jelenlétét spindinamika szimulációkkal is sikerült kimutatni. Szimulációk segítségével megvizsgáltam, hogy milyen hatással van a rendszerre a második szomszédok között fellépő DM-kölcsönhatás. Tanulmányoztam azt az esetet is, amikor az alapállapot a DM-kölcsönhatás következményeként egy spin-spirál állapot.

